Diari Oficial de la Generalitat Valenciana


Sumari del DOGV 7293, del 11-06-2014 (2014/5006)

Notificació de la sentència dictada en el procediment ordinari número 576/2011.
-------------------------------------------------------------------------------

### Dades del document

Número de DOGV
:   7293

Data del DOGV
:   11-06-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/5006


Organisme emissor
:   Jutjat Mercantil Número 2 de València

Tipus de document
:   Edicte

Notificació de la sentència dictada en el procediment ordinari número 576/2011. [2014/5006]  
Juí ordinari 576/2011  
Demandant: Envases Navalón, SL.  
Procurador: Alejandro Javier Alfonso Cuñat.  
Demandats: Valcit Export, SL, Roberto Carratalá Chilet i Vicente Sais Roig.  
Procuradora: Dolores Jordá Albiñana.  
  
Jorge Víctor Iglesias de Baya, secretari del Jutjat Mercantil número 2 de València, faig saber que en este jutjat al meu càrrec se seguixen les actuacions de juí ordinari 576/2011, a instàncies d'Envases Navalón, SL, representat pel procurador Alejandro Javier Alfonso Cuñat contra Valcit Export, SL, Roberto Carratalá Chilet i Vicente Sais Roig, en el qual, per resolució de data de hui, he acordat, com ho verifique, notificar la sentència dictada en les actuacions indicades als demandats en parador desconegut, Valcit Export, SL, i Vicente Sais Roig, La sentència té l'encapçalament i la part dispositiva que literalment són així:  
  
  
«Jutjat Mercantil número 2 de València  
Juí ordinari número 576/2011  
Demandant: Envases Navalón, SL.  
Procurador: Alejandro Javier Alfonso Cuñat.  
Demandats: Valcit Export, SL, Roberto Carratalá Chilet i Vicente Sais Roig.  
Procuradora: Dolores Jordá Albiñana.  
Sentència número 102/2014.  
València, 11 de març de 2014  
  
Javier García-Miguel Aguirre, magistrat jutge d'adscripció territorial del Tribunal Superior de Justícia de València, en funcions de reforç del Jutjat Mercantil número 2 de València, he vist les actuacions del juí ordinari 576/2011, per reclamació d'una quantitat, instades per Envases Navalón, SL, representada per Alejandro Javier Alfonso Cuñat i defesa per Vicent Ramon Estruch Estruch, contra Valcit Export, SL, i Vicente Sais Roig, legalment declarats en situació de rebel·lia processal, i contra Roberto Carratalá Chilet, representat per Dolores Jordá Albiñana i defés per Pablo F. Olcina Portell.  
  
Dispositiva  
Estime parcialment la demanda interposada per la representació processal d'Envases Navalón, SL, contra Valcit Export, SL, Roberto Carratalá Chilet i Vicente Sais Roig i, en conseqüència:  
1) Condemne la societat demandada, Valcit Export, SL, a pagar a la part actora la quantitat de 56.310,31 euros, més l'interés legal dit en el fonament quart, amb expressa imposició de costes a esta societat, exclusivament respecte de les costes processals derivades de l'exercici de la pretensió dirigida contra la societat.  
2) Absolc lliurement els demandats Roberto Carratalá Chilet i Vicente Sais Roig de les pretensions exercides contra ells, amb expressa imposició de les costes causades en esta instància a la part actora, exclusivament respecte de les costes processals derivades de l'exercici de la pretensió dirigida contra ells.  
Notifiqueu esta resolució a tots els que hagen sigut part en este procés, amb advertència que esta sentència no és ferma i que s'hi pot interposar un recurs d'apel·lació davant de l'Audiència Provincial, que haurà d'interposar-se per mitjà d'un escrit representat per este mateix jutjat en el termini de 20 dies. De conformitat amb la disposició addicional 15a de la Llei Orgànica del Poder Judicial, perquè siga admés a tràmit el recurs d'apel·lació, s'haurà de constituir un depòsit de 50 euros, que serà retornat només en el cas que el recurs siga estimat. El depòsit es constituirà per mitjà d'un ingrés de la quantitat esmentada en l'entitat bancària Banesto, en el compte corresponent a este expedient amb la indicació en el camp ?Concepte- del codi ?02 civil-apel·lació- i de la data en la resolució recorreguda amb el format dd/mm/aaaa. En el cas de fer l'ingrés per mitjà d'una transferència bancària, després d'omplir el codi de compte corrent (CCC, 20 dígits ), s'indicarà en el camp ?Concepte- el número de compte, el codi i la data en la forma exposada anteriorment.  
Expediu un testimoniatge d'esta resolució i uniu-lo a les actuacions, i incorporeu l'original al llibre de sentències d'este jutjat.  
Esta és la meua sentència, que pronuncie, mane i firme.  
Publicació. La sentència anterior ha sigut donada i publicada pel jutge que l'ha dictada, de la qual cosa, jo, el secretari judicial, en done fe.»  
  
I perquè servisca de notificació de la sentència als demandats en parador desconegut, Valcit Export, SL, i Vicente Sais Roig, de conformitat amb el que disposa l'article 497.2 de la Llei d'Enjudiciament Civil, expedisc este edicte.  
  
València, 11 de març de 2014.- El secretari judicial: Jorge Víctor Iglesias de Baya.